
	1.
	Noteikumu projekts
24. Atbildīgā iestāde izstrādā  specifiskos atbilstības un kvalitātes projektu iesniegumu vērtēšanas kritērijus un šo kritēriju piemērošanas skaidrojumus, ņemot vērā attiecīgā specifiskā atbalsta mērķa specifiku.  Specifisko atbilstības un kvalitātes projektu iesniegumu vērtēšanas kritēriju piemērošanas skaidrojumus atbildīgā iestāde izstrādā sadarbībā ar sadarbības iestādi. Atbildīgā iestāde izstrādā piemērošanas skaidrojumus tiem šo noteikumu 22.3. apakšpunktā noteiktajiem vienotajiem kritērijiem un tiem šo noteikumu 22.4. apakšpunktā noteiktajiem vienotajiem izvēles kritērijiem, kuriem šo noteikumu 21. punktā minētajā projektu iesniegumu atlases metodikā nav ietverti vienotie piemērošanas skaidrojumi. Minētos piemērošanas skaidrojumus atbildīgā iestāde izstrādā sadarbībā ar sadarbības iestādi.
 
	Priekšlikums
Lūdzam papildināt anotāciju ar skaidrojumu, ka atbildīgā iestāde specifisko atbilstības un kvalitātes projektu iesniegumu vērtēšanas kritēriju piemērošanas skaidrojumu izstrādē, ja nepieciešams, sadarbojas ar sadarbības iestādi atbilstoši starpresoru vienošanās noteiktajam. Skaidrojam, ka gadījumos, kad specifiskie atbilstības un kvalitātes kritēriji skar tikai nozares ministrijas jautājumus, var nebūt nepieciešamība šo kritēriju izstrādē iesaistīt sadarbības iestādi. Attiecīgi pienākums obligāti specifisko atbilstības un kvalitātes kritēriju izstrādē iesaistīt sadarbības iestādi šādos gadījumos var nepamatoti pagarināt to izstrādes procesu. Sadarbības iestādei būs iespēja sniegt viedokli Uzraudzības komitejas, t.sk. apakškomiteju dokumentu aprites ietvaros.

	2.
	Noteikumu projekts
 Projekta iesnieguma datu lauki.
	Priekšlikums
Lūdzam grozījumu iespēju paredzēt visos datu laukos, kas noteikti 1. pielikuma 1. un 2.punktā. Kā jau minējām iepriekš, līdzšinējā projektu grozījumu pieredze liecina, ka arī tajos datu laukos, kas nav minēti 3.punktā, bet ir minēti 1. un 2.punktā, ir nepieciešams atsevišķos gadījumos veikt grozījumus. Piemēram, projektā tiek paredzēta jauna darbība un tās īstenošanai nepieciešams piesaistīt personālu, attiecīgi mainās 1.punkta d) apakšpunktā minētā datu lauka apraksts. Tāpat arī projekta īstenošanas laikā var tikt uzsākta cita projekta īstenošana, kā rezultātā nepieciešams precizēt 1.punkta f) apakšpunktā minēto datu lauku.  
Papildus jāakcentē tieši grozījumu iespēja projekta iesniedzēja īstenošanas kapacitātē. Līdzšinējā pieredze rāda, ka projekta iesniedzējs/finansējuma saņēmējs sākotnēji var izdarīt kļūdainus pieņēmumus attiecībā uz personāla plānojumu, un projekta īstenošanas laikā to ir nepieciešams precizēt, veicot atbilstošus grozījumus projektā. Attiecīgi būtu precizējama šī sadaļa un arī projekta izmaksu kopsavilkums. Ja šādas iespējas nebūs, informācija nebūs savstarpēji vienāda visās saistītajās projekta sadaļās un var radīt maldīgu priekšstatu par personāla plānojumu projektā (piemēram, vienā sadaļā 10 speciālisti, otrā sadaļā, ka finansējums plānots 12 speciālistiem), kā arī radīt riskus izmaksu attiecināmībai. 

